Nuria Coronado Sopeña

Nuria Coronado Sopeña (Madril, 1971ko ekainaren 8a) kazetari feminista, idazlea eta editorea da, bereziki ezaguna genero indarkeriari, berdintasunari eta emakumeen eskubideei buruzko lanengatik.

 Ibilbidea 
Kazetaritza ikasi zuen Madrilgo Unibertsitate Konplutentsean, Erasmus beka bat lortu zuen Erromako “Terza Universitá” Unibertsitatean, 1995ean; urtebete geroago lizentziatu zen, 1997an, eta urte berean beste beka bat lortu zuen: Leonardo beka, RTVEn, Erromako Korrespontsalian (1997). Halaber, masterra du Irrati Produkzioan (RNE), Bibliotekonomian eta Dokumentazioan (Madrilgo Unibertsitate Konplutentsea) eta Emakumea eta Lidergoan (Aliter Eskola).

2017an, Hombres por la igualdad argitaratu zuen, matxismoaren aurkako borrokan konprometitutako gizonen testigantzekin.

Urte berean hasi zuen Mujeres de Frente feminismoari buruzko elkarrizketa-saioa Agora Newsekin. Urtebete geroago, “Diario 16 saria" jaso zuen, berdintasunaren aldeko lan profesional eta pertsonalarengatik (2018).

2019an Mujeres de frente argitaratu zuen, aldi hrretan Espainiako eta Latinoamerikako feministen ahotsekin, genealogia garaikide gisa; besteak beste, Pilar Llop, Towanda Rebels, Ana de Miguel, Minou Tavérez Mirabal, Sonia Vivas, Laura Freixas, Yolanda Domínguez eta Lydia Cachorekin.

2012tik 2018ra Lid Editorialeko koordinatzailea izan zen.

Enisa-ko komunikazio-arduraduna da eta, Publiko, La hora digital eta Cuarto Poder hedabideetan kolaboratzen du.

2021eko abenduan hasi zen "La hora feminista" asteko telebista-saioan.

 Emakumeen aurkako indarkeriari aurre egitea 
Coronadok kazetari feminista gisa aldarrikatzen du bere burua, eta komunikabideen erantzukizuna eskatzen du emakumeen aurkako indarkeriaren tratamenduan, berdintasunaren aurrerapen eta atzerapenetan, feminismoarekin lortzen den berdintasuna.

Bereziki emakumeen aurkako indarkeriaren inguruan idatzi du "kultura eta gizarte patriarkaletik sortzen den arazoa, emakumeak eta gizonak maitasun erromantiko horretan hezten dituena". Etxeetan eta eskoletan hezkuntza afektibo-sexualik ez dagoela salatzen du. Ondorioz, dio:"Gazteak - gero eta bortitzagoa eta krudelagoa den pornografia batekin hezten ari dira. Pornografia horretan, emakumea gauza bihurtzen da, eta haragi-zati huts gisa hartzen da. Pornografia horretan, gizonezkoek dute plazera, eta emakumeok ez dugu inolako plazerrik.Bere lanetan, prostituzioa ere emakumeen aurkako indarkeriatzat hartzen du, munduan diru gehien mugitzen duen hirugarren negozioa baita, drogen eta armen atzetik. Matxismoa eta misoginia berrasmatu egin dira, eta puta izatea zein 'guay' den esan nahi digute. Jendeak ez du ezagutzen emakume horiek salerosketan eta esplotazioan bizi duten errealitate gogorra, %98 kasutan. 

 Argitalpenak 

 Hombres por la igualdad (2017) Editorial LoQueNoExiste argitaletxea. Miguel Lorenteren hitzaurrea
 Mujeres de frente (2019) LoQueNoExiste argitaletxea. Ana Pardo de Veraren hitzaurrea
 Comunicar en Igualdad. (2019) Komunikazio-profesionalentzako gida, genero-ikuspegia kontuan hartuta informazioa emateko. Emakumearen Kanarietako Institutua

 Erreferentziak 

 Kanpo estekak 

 Artikuluak jendaurrean
 Erdia baino gehiago. 20 minutuko bloga
 Laugarren botereko artikuluak

Kategoria:Madrildarrak
Kategoria:Espainiako feministak
Kategoria:Espainiako kazetariak
Kategoria:Espainiako giza eskubideen aldeko ekintzaileak
Kategoria:Prostituzioaren abolizionistak
Kategoria:XXI. mendeko emakume idazleak
Kategoria:XXI. mendeko Espainiako idazleak
Kategoria:Emakume kazetariak
Kategoria:Emakume argitaratzaileak
Kategoria:Espainiako argitaratzaileak